Diari Oficial de la Generalitat Valenciana


Sumari del DOGV 9445, del 10-10-2022 (2022/8800)

RESOLUCIÓ de 16 de setembre de 2022, de la directora general de Modernització i Relacions amb l'Administració de Justícia, pera la qual es resol inscriure la modificació dels Estatuts del Col·legi Oficial de Llicenciats en Educació Física i en Ciències de l'Activitat Física i de l'Esport de la Comunitat Valenciana, en el Registre de Col·legis Professionals i de Consells Valencians de Col·legis Professionals de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9445

Data del DOGV
:   10-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8800


Data del document
:   16-09-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 16 de setembre de 2022, de la directora general de Modernització i Relacions amb l'Administració de Justícia, pera la qual es resol inscriure la modificació dels Estatuts del Col·legi Oficial de Llicenciats en Educació Física i en Ciències de l'Activitat Física i de l'Esport de la Comunitat Valenciana, en el Registre de Col·legis Professionals i de Consells Valencians de Col·legis Professionals de la Comunitat Valenciana. [2022/8800]  
Vist l'expedient de sol·licitud de modificació estatutària instruït a instàncies del Col·legi Oficial de Llicenciats en Educació Física i en Ciències de l'Activitat Física i de l'Esport de la Comunitat Valenciana, inscrit amb el número 72 de la Secció Primera del Registre de Col·legis Professionals i de Consells Valencians de Col·legis Professionals de la Comunitat Valenciana, en el qual se sol·licita la inscripció de la modificació puntual de l'article 22 apartat 2 dels vigents estatuts, atesos els següents  
  
Fets  
Primer. En data 15 de juliol de 2021 el Col·legi va presentar la sol·licitud d'inscripció de la modificació parcial dels estatuts de la corporació professional en el Registre de Col·legis Professionals i de Consells Valencians de Col·legis Professionals de la Comunitat Valenciana, en compliment del que es preveu en l'article 11 de la Llei 6/1997, de 4 de desembre, de consells i col·legis professionals de la Comunitat Valenciana.  
Segon. Els vigents estatuts del Col·legi van ser inscrits en el Registre de Col·legis Professionals i de Consells Valencians de Col·legis Professionals de la Comunitat Valenciana el 9 de febrer de 2000, segons resolució de 2 de febrer de 2000, de la secretaria general de la Conselleria de Justícia i Administracions Públiques, per la qual s'inscriu l'adaptació a la Llei 6/1997, de 4 de desembre, de consells i col·legis professionals de la Comunitat Valenciana (DOGV 3703, 07.03.2000).  
  
Tercer. Mitjançant ofici de 15 de novembre de 2021, el Servei de Col·legis Professionals i Registre d'Unions de Fet de la Comunitat Valenciana es van realitzar observacions a la modificació proposada i es va sol·licitar que es completara la documentació presentada.  
Quart. En data 19 de juliol de 2022, el Col·legi va aportar la documentació requerida i es van esmenar les deficiències observades.  
Cinqué. La modificació parcial dels estatuts del Col·legi va ser aprovada per unanimitat per la Junta General Extraordinària de col·legiats i col·legiades, de 2 de juliol de 2022, segons consta en el certificat del secretari del Col·legi, emés el 14 de juliol de 2022, amb el vistiplau del president.  
El certificat del secretari esmenta que la modificació estatutària, aprovada per la Junta General Extraordinària del Col·legi el 2 de juliol de 2022, es va comunicar al Consell General de llicenciats en Educació Física i Ciències de l'Activitat Física i de l'Esport (Consell COLEF) en data 12 de juliol de 2022.  
Sisé. La modificació estatutària la inscripció de la qual se sol·licita es refereix a la composició de la Junta de Govern del Col·legi i afecta l'article 22 apartat 2 dels vigents estatuts. L'article 22 apartat 2 que es modifica queda redactat literalment:  
  
«Article 22  
(?)  
2. L'ICOLEF i CAFD serà regit per la Junta General i la Junta de Govern. La Junta de Govern estarà constituïda per un president, un vicepresident, un secretari, un sotssecretari, un tresorer i el número de 8 vocals.»  
  
Fonaments de dret  
Primer. Revisada la sol·licitud de la modificació dels estatuts del Col·legi Oficial de llicenciats en Educació Física i en Ciències de l'Activitat Física i de l'Esport de la Comunitat Valenciana, aquests contenen les determinacions exigides per l'article 10 de la Llei 6/1997, de 4 de desembre, de consells i col·legis professionals de la Comunitat Valenciana.  
Segon. La modificació estatutària ha sigut aprovada amb els requisits i formalitats previstos en l'esmentat article i en els mateixos estatuts del Col·legi.  
Tercer. Aquesta direcció general és competent per a tramitar i resoldre el present expedient, de conformitat amb el que es disposa en l'article 6.1 de la Llei 6/1997, de 4 de desembre, de consells i col·legis professionals de la Comunitat Valenciana, tenint en compte el que es preveu per la disposició final del Decret 4/2002, de 8 de gener, pel qual s'aprova el Reglament de desplegament de la Llei 6/1997, de 4 de desembre, de consells i col·legis professionals de la Comunitat Valenciana; i en virtut de les atribucions contingudes en l'article 73 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat i en l'article 9.2.f del Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública.  
Per tot l'anterior, vist l'article 36 de la Constitució i l'article 49.1.22a de l'Estatut d'Autonomia de la Comunitat Valenciana; la Llei 2/1974, de 13 de febrer, de col·legis professionals; els articles 11, 25 i 26 de la Llei 6/1997, de 4 de desembre, de consells i col·legis professionals de la Comunitat Valenciana; així com els articles 21 i 74 del Decret 4/2002, de 8 de gener, del Govern Valencià, pel qual s'aprova el Reglament de desplegament d'aquesta última; i altres disposicions complementàries de pertinent aplicació, resolc:  
  
Primer  
Inscriure la modificació de l'article 22 apartat 2 dels vigents estatuts, referida a la composició de la Junta de Govern del Col·legi Oficial de llicenciats en Educació Física i en Ciències de l'Activitat Física i de l'Esport de la Comunitat Valenciana, en el Registre de Col·legis Professionals i de Consells Valencians Professionals de la Comunitat Valenciana.  
  
Segon  
Publicar la present resolució en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant el mateix òrgan que ha dictat l'acte, en el termini d'un mes comptat des de l'endemà de la notificació, o bé, recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 16 de setembre de 2022.- La directora general de Modernització i Relacions amb l'Administració de Justícia: Àngels Bixquert Sanz.